Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: a módosítás [2010. évi XXV. törvény, a továbbiakban: Hdtmód.] elõtt. Azaz a juttatások különbsége az egyes
Paragraph Index: 1005

a módosítás [2010. évi XXV. törvény, a továbbiakban: Hdtmód.] elõtt. Azaz a juttatások különbsége az egyes rokkantsági fokozatok között egységesen (szabályos lépcsõzetes rendben) 15% volt. Ezzel szemben a módosítást követõen a 15%-os különbség csak az I–IV. járadékosztályokközött maradt fenn (155, 180, 195, 210%), azonban a IV. és az V. járadékosztály között (az V. járadékosztály változatlanul 70%-on hagyása miatt) a különbség 15%-ról 85%-ra nõtt. Ebbõl következõen a járadékemelés az I–IV. osztályok között sem arányosan, hanem azonos fix összegben (17 100 Ft-tal) történt, míg az V. járadékosztályosok juttatása változatlan maradt. További érvet szolgáltat a Hdtmód. részletes indokolása abban a tekintetben, hogy kiket kell homogén csoportba tartozónak tekinteni, amikor (a törvény rendelkezéseivel, az emelés módjával és mértékével ellentétesen) akként szól, hogy „[a] törvénymódosítás alapján a hadirokkantak járadéka valamennyi járadékosztályban emelkedik.” Az Alkotmánybíróság megjegyzi, hogy a jogalkotónak nagyfokú szabadsága van egy jogszabály alanyi hatályának meghatározásában, ami lényegében eldönti, hogy – összhangban az Alkotmány 70/A. §-ával – mely jogalanyokat kell homogén csoportba tartozónak tekinteni. A fentiek alapján tehát megállapítható, hogy a hadirokkantak együttesen (azaz az I–V. járadékosztály egységesen) képezik a homogén csoportot. 2.2.2. A hadirokkant járadék természetét illetõen megállapítható, hogy az egy alkotmányos kötelezettség teljesítése során kárt szenvedett személynek folyósított pénzbeli ellátás. Az ilyen jellegû juttatásoknál a jogalkotót széles körû mérlegelési jog illeti meg mind a jogosulti kör, mind a juttatás mértéke és egyéb jellemzõje meghatározása tekintetében, azonban ekkor is irányadóak a 9/1990. (IV. 25.) AB

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes